Σε συναγερμό τέθηκαν το βράδυ του Σαββάτου οι φυλακές Τρικάλων όταν ένα drone έριξε δέματα με ναρκωτικά και κινητά τηλέφωνα στον προαύλιο χώρο.

Σύμφωνα με το trikalavoice.gr τα δέματα, άγνωστου αποστολέα, που περιείχαν ποσότητες ναρκωτικών και άγνωστο αριθμό κινητό τηλεφώνων, προορίζονταν για κρατούμενους των φυλακών.

Το πρωτοφανές περιστατικό συνέβη γύρω στις 8 το βράδυ του Σαββάτου όταν ένα drone εθεάθη πάνω από τις φυλακές. Το μη επανδρωμένο ιπτάμενο όχημα έγινε αντιληπτό από τους φρουρούς των φυλακών, οι οποίοι περιμάζεψαν τα δέματα ενώ στις φυλακές σήμανε συναγερμός.

Από εκείνη την ώρα ισχυρές αστυνομικές δυνάμεις φρουρούν τις φυλακές και χτενίζουν τη γύρω περιοχή διενεργώντας ελέγχους σε ύποπτα οχήματα.